ఆలీబాబా అరడజను దొంగలు

ఆలీబాబా అరడజనుదొంగలు 1994, ఆగస్లు 12న విడుదలైన తెలుగు చలనచిత్రం. మెలోడి మూవీస్ పతాకంపై కె. చిన్ని నిర్మాణ సారథ్యంలో ఇ.వి.వి. సత్యనారాయణ దర్శకత్వం వహించిన ఈ చిత్రంలో రాజేంద్ర ప్రసాద్, రవళి, శ్రీకన్య నటించగా, విద్యాసాగర్ సంగీతం అందించాడు. ఈ సినిమా బాక్సాఫీస్ వద్ద విజయం సాధించింది.
 
కథ
పోలీసు అలీబాబా (రాజేంద్ర ప్రసాద్) 6మంది చిన్న దొంగలు కోటయ్య అండ్ కో (కోట శ్రీనివాసరావు, అలీ, మల్లికార్జున రావు), బ్రహ్మమ్ బ్రదర్స్ (బ్రాహ్మానందం, రాళ్ళపల్లి, చిడతల అప్పరావు) అనే రెండు వేర్వేరు ముఠాలకు సంబంధించిన కథ. ఈ రెండు ముఠాలు ఎల్లప్పుడూ ఒకదానితో ఒకటి పోటీపడుతుంటాయి, వారి దొంగతనాలతో నగరంలో గందరగోళాన్ని, అల్లకల్లోలాన్ని సృష్టిస్తాయి. వారిని పట్టుకోవడానికి అలీబాబాను ప్రత్యేకంగా నియమిస్తారు. ఈ రెండు ముఠాలకు ఇద్దరు సోదరీమణులు పులన్ దేవి (రవళి), పూజా బేడి (శ్రీకన్య) ఉంటారు. 6మంది దొంగలు కుట్ర పన్ని, అలీబాబాను పక్కతోవ పట్టించి తమ చెల్లెల్లను ఇచ్చి వివాహం చేస్తారు. అలీబాబా తన ఇద్దరు భార్యలు, 6మంది బావమరుదులతో ఎలాంటి బాధలు పడ్డాడు, వాటినుండి ఎలా బయటపడ్డాడన్నది మిగతా కథ.

నటవర్గం

రాజేంద్ర ప్రసాద్ (ఆలీబాబా)
 రవళి (పూలన్ దేవి
 శ్రీకన్య (పూజా బేడి)
 కైకాల సత్యనారాయణ (ఎప్.పి)
 కోట శ్రీనివాసరావు
 బ్రహ్మానందం (బ్రహ్మాం బ్రదర్స్)
ఆలీ (నటుడు) (కోటయ్య అండ్ కో)
 మల్లికార్జునరావు (కోటయ్య అండ్ కో)
రాళ్ళపల్లి (బ్రహ్మాం బ్రదర్స్)
 గిరిబాబు (ఆలీబాబా బాబయ్)
 విశ్వనాథన్ (అప్పాజీ)
 ఐరన్ లెగ్ శాస్త్రి (పిండాల శాస్త్రి)
 తిరుపతి ప్రకాష్ (మహిళా కానిస్టేబుల్)
 చిడతల అప్పారావు (బ్రహ్మాం బ్రదర్స్)
 ధమ్ (కానిస్టేబుల్)
 విద్యాసాగర్
 సిల్క్ స్మిత (ఎప్.పి. భార్య)
 నిర్మలమ్మ (బాలమణి)

సాంకేతికవర్గం
 చిత్రానువాదం, దర్శకత్వం: ఇ.వి.వి. సత్యనారాయణ
 నిర్మాత: కె. చిన్ని
 మాటలు: మరుధూరి రాజా
 కథ: ఇ.వి.వి. సత్యనారాయణ, బలభద్రపాత్రుని రమణి
 సంగీతం: విద్యాసాగర్
 ఛాయాగ్రహణం: బాబ్జీ
 కూర్పు: నాయని మహేశ్వర రావు
 నిర్మాణ సంస్థ: మెలోడి మూవీస్

 పాటలు 

ఈ చిత్రానికి విద్యాసాగర్ సంగీతం అందించాడు. సుప్రీమ్ మ్యూజిక్ కంపెనీ ద్వారా పాటలు విడుదలయ్యాయి.

 స్పందన 
టైమ్స్ ఆఫ్ ఇండియా పత్రిక దర్శకుడు ఇ. వి. వి. సత్యనారాయణ గురించి ప్రస్తావిస్తూ ఈ సినిమా "ఇవివి సూపర్-హిట్ కామెడీ, వినోదాత్మక చిత్రాలలో ఒకటి"గా పేర్కొంది.

 మూలాలు 

బయటి లంకెలు
 ఐఎండిబిలో ఆలీబాబా అరడజను దొంగలు సినిమా వివరాలు

వర్గం:1994 తెలుగు సినిమాలు
వర్గం:ఇ.వి.వి.సత్యనారాయణ దర్శకత్వం వహించిన చిత్రాలు
వర్గం:తెలుగు హాస్యచిత్రాలు
వర్గం:రాజేంద్ర ప్రసాద్ నటించిన సినిమాలు
వర్గం:సత్యనారాయణ నటించిన చిత్రాలు
వర్గం:కోట శ్రీనివాసరావు నటించిన సినిమాలు
వర్గం:బ్రహ్మానందం నటించిన సినిమాలు
వర్గం:ఆలీ నటించిన సినిమాలు
వర్గం:మల్లికార్జునరావు నటించిన చిత్రాలు
వర్గం:గిరిబాబు నటించిన చిత్రాలు
వర్గం:రాళ్ళపల్లి నటించిన సినిమాలు
వర్గం:నిర్మలమ్మ నటించిన సినిమాలు
వర్గం:సిల్క్ స్మిత నటించిన సినిమాలు